《邓元宇公邀集九星岩得东韵》
明代·冯执中

将军拥节镇罗东，敦悦诗书兼武功。却羡玄谈追谢傅，应知雅度比羊公。

排云列戟山城外，卜夜飞觞石室中。此际登游兴不浅，濡毫题品一尊同。

作者简介：冯执中，字允甫。东安人，恩平籍。陈璘之婿。明神宗万历二十二年(一五九四)举人。二十六年官山东利津知县，值岁饥，捐俸煮粥散金钱以赈济穷民；又以士子多贫寒，创置学田三十馀亩，为诸生赡养之资，士民多颂其德。在任间，曾修纂邑志。清康熙《利津县新志》卷七有传。